‘என்ன இது அப்துல்லா , மவுத் நேரத்தில் புண்படுத்திக் கொண்டு…’ என்று நான் கலங்கியபடி சொல்லிக்கொண்டிருக்கும்போதே அவர்களின் தாயார் நூரா ஃபோனைப் பிடுங்கை தன் பிள்ளைகளைச் சபித்தபடி எனக்கு ஆறுதல் கூறினார்கள். சவுக்கடி சவுதியில் காலத்தை சற்று ஓட்டினேன் என்றால் அன்னை நூராதான் காரணம். அரபித் திமிரே இல்லாத அபூர்வப் பிறவி. ‘ஹிந்தி மிஸ்கீன்கள்’ கல்யாண செய்தியோடு போனால் லட்சத்தில் பரிசு கொடுக்கும் மனம். நிலைமையை புரிந்து கொண்டு, இன்னும் ஒரு மாதம் சேர்த்து ஊரில் தங்கிவிட்டு வா என்றார்கள். அவர்கள் கொடுத்த Cartier வாட்ச் எப்போதும் அஸ்மாவின் கையை அலங்கரிக்க வேண்டுமாம். ஓடாமல் இருந்தால் என்ன?